Cwlt Dionysos

Roedd cysylltiad cryf rhwng cwlt Dionysos a gafrddynion, dynfeirch, a Silenus, a'i symbolau nodweddiadol oedd y tarw, y sarff, teigrod/llewpardiaid, eiddew/iorwg, a gwin. Cysegrwyd gwyliau Dionysia a Lenaia yn Athen i Dionysos, yn ogystal â'r gorymdeithiau ffalig. Addolai'r dilynwyr ef yn y Dirgelion Dionysaidd, a oedd yn debyg ac yn gysylltiedig â'r Dirgelion Orffig, ac a allai fod wedi dylanwadu ar Nosticiaeth. Dywedir mai Orpheus a ddyfeisiodd Ddirgelion Dionysos. Mae’n bosibl bod darogan dŵr yn agwedd bwysig ar addoli o fewn y cwlt. Mae cwlt Dionysos yn mynd yn ôl i o leiaf Roeg Myceneaidd, gan fod ei enw i'w gael ar dabledi Myceneiadd Llinellog B fel 𐀇𐀺𐀝𐀰 (di-wo-nu-so). Dangosir Dionysos yn aml yn marchogaeth llewpard, yn gwisgo croen llewpard, neu mewn cerbyd a dynnir gan pantherod, ac fe'i cydnabyddir hefyd gan ei thyrsws eiconig. Heblaw am y winwydden a'i hunan arall gwrthdarol, y planhigyn eiddew gwenwynig, ill ddau wedu eu cysegru iddo, roedd y ffigys yn un arall o'i symbolau achrededig. Yn ogystal, roedd y côn pîn ar ben ei thyrsws yn ei gysylltu â Cybele, duwies Anatoliaidd.